Salget af Nicklas Helenius til Aston Villa har været med til at sikre superligaklubben AaB et pænt plus i regnskabet for det første halvår af 2013. AaB kunne torsdag offentliggøre et overskud på 7,5 millioner kroner, hvilket får nordjyderne til at fastholde forventningerne om et plus, når hele regnskabet for 2013 skal gøres op. Helenius har været med til at sikre AaB et overskud på klubbens transferaktiviteter på 9,8 millioner kroner. Klubbens omsætning er på 34 millioner kroner, hvilket er en stigning på 3,5 millioner kroner i forhold til 2012. Den øgede omsætning skyldes primært øgede tv-indtægter som følge af femtepladsen i sidste sæson. AaB's egenkapital er på 12,2 millioner kroner per 30. juni.

Referat:
Aston Villas mange Helenius-millioner luner godt i AaB's kasse. Overskud på 7,5 mio. kr. for første halvår.